આઈન્સટાઈને દુનિયાને પોતાની પ્રખ્યાત ફોર્મ્યુલા E=mc2 આપી. એણે કહ્યું, દરેક તત્વમાં શક્તિ સંગ્રહાયેલી છે અને એ શક્તિનું પ્રમાણ આ ફોર્મ્યુલાથી કાઢી શકાય છે. અહીં E એટલે એનર્જી (શક્તિ), m એટલે તત્વ,(mass, matter) અને C એટલે પ્રકાશની ગતિ. નરસિંહે કહ્યું, “તેજમાં તત્વ તું”. પ્રકાશની શક્તિ માટે વપરાયેલું તત્વ તું છે. તમે કહેશો કે એ તત્વ કયું? નરસિંહે જ જવાબ આપી દીધો છે, “પવન તું, પાણી તું, ભૂમિ તું….” (Gases, water, earth). આમ Solids, liquids and gases ત્રણે તત્વોને એણે આવરી લીધા છે. એ કહેવા એ માગે છે કે તું જ શક્તિ છો અને તું જ શક્તિ ઉત્પન્ન કરવા માટે જરૂરી તત્વ છો. એ વૈજ્ઞાનિક ન હતો એટલે ગણિત કરવા C વગેરેની ભાંજગડમાં નથી પડ્યો.